paragraph_text: Nakon prvog poraza Lorda Voldemorta, Lucius je uspio izbjeći zatvaranje u Azkaban pretvarajući se da je bio pod utjecajem kletve Imperius. On i obitelj ostali su članovi socijalne elite, iako je Lucius nastavio demonstrirati svoje predrasude. Pokušao je sabotirati karijeru Arthura Weasleya podvalivši Ginny stari dnevnik Toma Riddlea, uz pomoć kojeg je 1992. otvorena Odaja tajni, a 1994. je sudjelovao u sramoćenju bezjačke obitelji, nakon Svjetskog prvenstva u metloboju.